Diari Oficial de la Generalitat Valenciana


Sumari del DOGV 9657, del 08-08-2023 (2023/8792)

DECRET 121/2023, de 4 d'agost, del Consell, d'autorització de la supressió d'ensenyaments universitaris oficials en el Sistema Universitari Valencia.
-----------------------------------------------------------------------------------------------------------------------------------------------------

### Dades del document

Número de DOGV
:   9657

Data del DOGV
:   08-08-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/8792


Data del document
:   04-08-2023

Organisme emissor


Tipus de document
:   Decret

Descriptors 

:   * Conselleria d'Educació, Universitats i Ocupació
    * centre d'ensenyament

DECRET 121/2023, de 4 d'agost, del Consell, d'autorització de la supressió d'ensenyaments universitaris oficials en el Sistema Universitari Valencia. [2023/8792]  
La Llei 4/2007, de 9 de febrer, de la Generalitat, de coordinació del Sistema Universitari Valencià, disposa en l'article 37, que «correspon al Consell acordar la implantació i supressió d'ensenyaments conduents a l'obtenció de títols de caràcter oficial i validesa en tot el territori nacional que s'impartisquen en les universitats valencianes, així com el reconeixement d'altres titulacions».  
La Universitat de València-Estudi General, la Universitat Politècnica de València, la Universitat d'Alacant, la Universitat Jaume I de Castelló i la Universidad Católica de Valencia San Vicente Mártir han sol·licitat autorització per a suprimir determinats ensenyaments universitaris oficials conduents a títols de grau, màster o doctorat.  
Els consells de Govern i els consells Socials de la Universitat de València-Estudi General, la Universitat Politècnica de València, la Universitat d'Alacant i la Universitat Jaume I de Castelló, així com el Consell de Govern i Patronat de la Universidad Católica de Valencia San Vicente Mártir, van acordar la supressió d'ensenyaments que figuren en l'annex. Així mateix, el Consell Valencià d'Universitats i de Formació Superior ha sigut informat de la proposta de supressió dels ensenyaments en la sessió de 28 de febrer de 2023.  
Per tot això, vist l'article 37 de la Llei 4/2007, de 9 de febrer, de la Generalitat, de coordinació del Sistema Universitari Valencià, de conformitat amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Innovació, Universitats, Ciència i Societat Digital, i amb la deliberació prèvia del Consell, en la reunió de 4 d'agost de 2023,  
  
  
DECRETE  
  
Primer  
Autoritzar la Universitat de València-Estudi General, la Universitat Politècnica de València, la Universitat d'Alacant, la Universitat Jaume I de Castelló i la Universidad Católica de Valencia San Vicente Mártir, la supressió dels ensenyaments universitaris oficials que s'especifiquen en l'annex d'aquest decret. No obstant això, sense perjudici de les normes de permanència que hi siguen aplicables, totes aquestes universitats garantiran l'organització d'almenys quatre convocatòries d'examen en els dos cursos acadèmics següents a la data d'extinció.  
  
Segon  
Informar de l'autorització de supressió la Conferència General de Política Universitària i el Ministeri d'Universitats, a l'efecte de la inscripció en el Registre d'universitats, centres i títols (RUCT).  
  
Tercer  
L'aplicació i desplegament d'aquest decret no podrà tindre incidència en la dotació dels capítols de despesa assignats a la Conselleria d'Innovació, Universitats, Ciència i Societat Digital i, en tot cas, haurà de ser atés amb els mitjans personals i materials d'aquestes universitats.  
  
  
Quart  
Aquest decret tindrà efectes el mateix dia de la publicació en el Diari Oficial de la Generalitat Valenciana.  
  
Contra el present decret, que posa fi a la via administrativa, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la publicació en el Diari Oficial de la Generalitat Valenciana, d'acord amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament s'hi podrà interposar recurs de reposició davant el Consell, en el termini d'un mes, a comptar de l'endemà de la publicació d'aquest decret en el Diari Oficial de la Generalitat Valenciana, segons el que estableix l'article 124 de la Llei 39/2015, tenint en compte que no es poden simultaniejar els dos recursos esmentats.  
  
València, 4 d'agost de 2023  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació,  
JOSÉ ANTONIO ROVIRA JOVER  
  
  
Annex  
  
Ensenyaments universitaris a suprimir  
  
GRAU  
Títol RUCT Branca  
Graduat o graduada en Enginyeria Agroalimentària i del Medi Rural per la Universitat Jaume I de Castelló 2502266 Enginyeria i Arquitectura  
  
  
MÀSTER  
Títol RUCT Branca  
Màster universitari en Història Contemporània per la Universitat Autònoma de Barcelona; la Universitat Autònoma de Madrid; la Universitat Complutense de Madrid; la Universitat de Cantàbria; la Universitat de Santiago de Compostel·la; la Universitat de Saragossa; la Universitat del País Basc/ Euskal Herriko Unibertsitatea; la Universitat Internacional Menéndez Pelayo i la Universitat de València-Estudi General 4311727 Arts i Humanitats  
Màster universitari en Migracions (Internacional)/International Master in Migration Studies per la Universitat de València-Estudi General; University of Applied Sciences of Western Switzerland (Suïssa); Università della Calabria (Itàlia); Université Catholique de Lille (Fupl) (França) i Université de Lorraine (França) 4315639 Ciències Socials i Jurídiques  
Màster universitari en Seguretat Industrial i Medi Ambient per la Universitat Politècnica de València 4310811 Enginyeria i Arquitectura  
Màster universitari en Electroquímica. Ciència i Tecnologia per la Universitat Autònoma de Barcelona; la Universitat Autònoma de Madrid; la Universitat d'Alacant; la Universitat de Barcelona; la Universitat de Burgos; la Universitat de Còrdova; la Universitat de Múrcia; la Universitat Politècnica de Cartagena i la Universitat de València-Estudi General 4313387 Ciències  
Màster universitari en Tecnologia Geoespacial/Master in Geospatial Technologies per la Universitat Jaume I de Castelló; Universidade Nova de Lisboa (Portugal) i Westfälische Wilhelms-Universität Münster (Alemanya) 4317514 Enginyeria i Arquitectura  
Màster universitari en Gestió Sanitària per la Universidad Católica de Valencia San Vicente Mártir 4310348 Ciències de la Salut  
Màster universitari en Biotecnologia Blava Aplicada per la Universidad Católica de Valencia San Vicente Mártir 4316553 Ciències  
Màster universitari en Gestió d'Assegurances: Anàlisi i Cobertura de Riscos Empresarials per la Universidad Católica de Valencia San Vicente Mártir 4310349 Ciències Socials i  
Jurídiques  
Màster universitari en Relació d'Ajuda i Counselling per la Universidad Católica de Valencia San Vicente Mártir 4314117 Arts i Humanitats  
Màster universitari en Infermeria Oftalmològica i Ciències de la Visió per la Universidad Católica de Valencia San Vicente Mártir 4310346 Ciències de la Salut  
  
  
  
DOCTORAT  
Títol RUCT  
Programa de Doctorat en Arquitectura, Edificació, Urbanística i Paisatge per la Universitat Politècnica de València 5600038